Notum sit presentibus atque futuris quia Otgerius miles et uxor sua Ilia donaverunt Matiscensi ecclesie in honore Beatissimi Vincentii martiris dicate, tempore domni Landrici ejusdem ecclesie venerabilis episcopi, mansum unum situm in pago Lugdunensi, in villa que dicitur Montis, cum servis ibidem manentibus et cum omnibus reliquis appendiciis, pratis, silvis, aquis aquarumque decursibus, eo videlicet pacto ut Jotserannus filius eorum, factus canonicus Matiscensis ecclesie, de Sancto Vincentio supradictum mansum in vita sua teneat, et in unoquoque anno, XII denarios in communione fratrum quamdiu vixerit loco census persolvat; post decessum vero ejus, mansum et quicquid ibi edificatum fuerit Sanctus Vincentius et canonici, nullo deinceps contradicente, possideant.